Lytt til det som blir sagt. Vær åpen og spørrende, ikke gi enkle råd.
Hadde det vært enkelt, hadde personen allerede gjort det.
Ikke fordøm.
Det er ikke lov å holde dette hemmelig. Ta kontakt med helsepersonell, helst sammen med personen som er i selvmordsfare.
Hvis han/hun nekter, ta kontakt for din egen del og søk råd for hva du kan gjøre og si.
Sitt uansett aldri alene med slik informasjon. Livet til den det gjelder, er for verdifullt for det; han eller hun fortjener at flere bryr seg, og du må ikke brenne ut.
Dessuten vil du ikke alltid kunne være tilgjengelig.